আর্সেনাল মহিলা ফুটবল ক্লাব
আর্সেনাল মহিলা ফুটবল ক্লাব প্রতিষ্ঠিত হয় ১৯৮৭ সালে। ২০০২ সালে ক্লাবটি সেমি-পেশাদার দলে পরিণত হয়। ক্লাবের ম্যানেজার ভিক আকার্স যিনি একই সাথে মূল ক্লাবের পোশাক ম্যানেজার। ইংল্যান্ড মহিলা ফুটবল ইতিহাসের সবচেয়ে সফল ক্লাব আর্সেনাল এলএফসি। ক্লাবটি বর্তমানে এফএ ওমেন'স প্রিমিয়ারলীগ, উয়েফা ওমেন'স কাপ শিরোপাধারী। অফিসিয়ালি মূল ক্লাবের থেকে মহিলা ক্লাব আলাদা হলেও মূল ক্লাবের বর্তমান পরিচালক একই সাথে মহিলা ক্লাবটিও পরিচালনার দ্বায়িত্ব পালন করছেন। আর্সেনাল এলএফসি বছরে একদিন এমিরেট্‌স স্টেডিয়ামে খেলার সুযোগ পায়। বছরের বাকি সময়ে তারা নিজেদের খেলার জন্য বোরহ্যাম উড ফুটবল ক্লাবের মাঠ ব্যবহার করে থাকে।
আরসিডি এস্পানিওল
এই ক্লাবটি ১৯০০ সালে প্রতিষ্ঠা লাভ করে। ক্লাবটি স্পেনীয় ফুটবলের সর্বোচ্চ বিভাগ লা লিগায় প্রতিযোগিতা করে এবং আরসিডিই স্টেডিয়ামে তাদের সকল হোম ম্যাচের আয়োজন করে, যেখানে একসাথে ৪০,৫০০ জন দর্শক খেলা উপভোগ করতে পারে। এপর্যন্ত এস্পানিওল ৪ বার কোপা দেল রে (সম্প্রতি ২০০৬ সালে) এবং ১৯৮৮ ও ২০০৭ সালে উয়েফা কাপের ফাইনালে পৌছেছে। ক্লাবটি লা লিগায় বার্সেলোনাভিত্তিক অন্য আরেক ক্লাব বার্সেলোনার সাথে "বার্সেলোনা ডার্বিতে" অংশগ্রহণ করে।